stanford-oval/wikipedia huggingface dataset:
ไมน์คราฟต์ มูฟวี่
การผลิต > การถ่ายทำ

เมื่อวันที่ 19 มิถุนายน ค.ศ. 2023 มีรายงานว่าการถ่ายทำหลักของภาพยนตร์จะเริ่มขึ้นในวันที่ 7 สิงหาคมที่ นิวซีแลนด์ แต่การถ่ายทำต้องถูกเลื่อนออกไปในเดือนกรกฎาคมเนื่องจาก การนัดหยุดงานของสหภาพนักแสดงและศิลปินที่ทำงานด้านภาพยนตร์และวิทยุโทรทัศน์ ในปี ค.ศ. 2023 หลังจากการประท้วงสิ้นสุดลงในช่วงต้นเดือนพฤศจิกายน ค.ศ. 2023 มีรายงานว่าการถ่ายทำจะเริ่มในช่วงต้นปี ค.ศ. 2024 เมื่อมีการประกาศว่า บรู๊คส์ และ ฮันเซน จะเข้าร่วมเป็นส่วนหนึ่งของทีมนักแสดง การถ่ายทำได้ถูกกำหนดให้เริ่มขึ้นในช่วงปลายเดือนธันวาคม ค.ศ. 2023 การถ่ายทำได้เริ่มต้นขึ้นในช่วงกลางเดือนมกราคม ค.ศ. 2024 ที่ โอ๊กแลนด์ และเสร็จสิ้นในช่วงกลางเดือนเมษายน โดยมี Grant Major ทำหน้าที่เป็นผู้ออกแบบงานสร้าง
การผลิต > การผลิตหลังถ่ายทำ

เอฟเฟกต์ภาพ สำหรับภาพยนตร์ได้รับการดูแลโดย Sony Pictures Imageworks โดย แดน เลมมอน ทำหน้าที่เป็นผู้ควบคุมเอฟเฟกต์ภาพ  เจมส์ โธมัส ทำหน้าที่เป็น บรรณาธิการ ของภาพยนตร์
ดนตรี

มาร์ก โมเธอร์สบาห์ เป็นผู้ประพันธ์ดนตรีประกอบภาพยนตร์ ขณะที่ เกเบ ฮิลเฟอร์ และ คาริน รัชต์แมน ทำหน้าที่เป็นผู้ควบคุมดนตรี
การตลาด

เมื่อวันที่ 4 กันยายน ค.ศ. 2024 ตัวอย่างแรกของภาพยนตร์ซึ่งใช้เพลง "Magical Mystery Tour" ของวง เดอะบีเทิลส์ ได้ถูกปล่อยออกมา มันได้รับความคิดเห็นที่แตกต่างกัน แต่โดยทั่วไปแล้วค่อนข้างเป็นไปในทางลบ Paul Tassi จาก ฟอบส์ เรียกมันว่า "น่ากลัวสุดขีดในเกือบทุกทางที่เป็นไปได้" ในขณะที่ The Verge กล่าวว่านอกเหนือจาก "ภาพที่น่าขนลุก" แล้ว มันยัง "ดูเหมือนความสนุกสนานในครอบครัวที่ไร้สาระ" ส่วน TechRadar ไม่สามารถตัดสินใจได้ว่ามัน "งดงามจนน่าตกตะลึงหรือเป็นฝันร้าย" ในทางกลับกัน มาร์กุส แพช็อน ผู้สร้างดั้งเดิมของ ไมน์คราฟต์ ชื่นชมตัวอย่างภาพยนตร์นี้บน ทวิตเตอร์ โดยกล่าวว่า "โอเค ฉันเข้าใจแล้ว [.] ว้าว มันเป็นความรู้สึกที่แปลก ๆ " คลิปและภาพหลากหลายจากตัวอย่างภาพยนตร์ เช่น แกะสีชมพูที่ร้องเบะ ๆ และแจ็ก แบล็กในบทบาทสตีฟที่พูดว่า "ฉัน...คือสตีฟ" กลายเป็นมีมในอินเทอร์เน็ตตัวอย่างที่สองได้รับการเผยแพร่ในวันที่ 19 พฤศจิกายน ค.ศ. 2024
วันฉาย

ไมน์คราฟต์ มูฟวี่ มีกำหนดเข้าฉายในโรงภาพยนตร์ ไอแมกซ์ ในสหรัฐอเมริกาโดย วอร์เนอร์บราเธอส์ ในวันที่ 4 เมษายน ค.ศ. 2025 เดิมทีภาพยนตร์มีกำหนดฉายในวันที่ 24 พฤษภาคม ค.ศ. 2019 แต่เมื่อวันที่ 26 เมษายน ค.ศ. 2019 วอร์เนอร์ ได้เลื่อนฉายภาพยนตร์ไปเป็นวันที่ 4 มีนาคม ค.ศ. 2022 ต่อมาเมื่อวันที่ 6 ตุลาคม ค.ศ. 2020 วอร์เนอร์ ได้ถอดภาพยนตร์เรื่องนี้ออกจากตารางฉายเนื่องจากการระบาดของ โควิด-19 อย่างต่อเนื่อง และเพื่อหลีกเลี่ยงการชนกันกับ เดอะ แบทแมน (2022) ในวันที่ 5 เมษายน ค.ศ. 2023 หลังจากที่ไม่มีการกำหนดวันฉายมากว่าสองปี ภาพยนตร์เรื่องนี้ได้รับวันฉายใหม่ตามกำหนดการปัจจุบัน
แหล่งข้อมูลอื่น

ไมน์คราฟต์ มูฟวี่ ที่อินเทอร์เน็ตมูวีเดตาเบส
มาร์กุส แพช็อน ผู้สร้างต้นฉบับของ ไมน์คราฟต์ ในปี ค.ศ. 2016
ผู้กำกับ จาเร็ด เฮสส์ ในปี ค.ศ. 2009
ลอร์ดชานเซลเลอร์

สำหรับความหมายอื่น ดูที่ ลอร์ดชานเซลเลอร์ (แก้ความกำกวม)
| ลอร์ดชานเซลเลอร์ Lord Chancellor |
| --- | --- |
ตราที่ใช้โดยรัฐบาลในสมเด็จพระเจ้าแผ่นดิน
ผู้ดำรงตำแหน่งคนปัจจุบัน ชะบานา มะฮ์มูด ตั้งแต่ 5 กรกฎาคม ค.ศ. 2024
กระทรวงยุติธรรม
การเรียกขาน: เดอะไรต์ออนะระเบิล (ภายในสหราชอาณาจักรและประเทศเครือจักรภพ)
สมาชิกของ: คณะรัฐมนตรี, สภาองคมนตรี
ผู้แต่งตั้ง: พระเจ้าแผ่นดิน(ตามคำแนะนำของนายกรัฐมนตรี)
ตำแหน่งก่อนหน้า: ลอร์ดชานเซลเลอร์แห่งอังกฤษ ลอร์ดชานเซลเลอร์แห่งสกอตแลนด์
สถาปนา: ค.ศ. 1707 (บริเตนใหญ่) ค.ศ. 1066 (อังกฤษ)
คนแรก: ลอร์ดโคเพอร์ที่ 1 ในฐานะประธานศาลสูงสุดแห่งบริเตนใหญ่
เงินตอบแทน: 159,038 ปอนด์ต่อปี (ค.ศ. 2022) (รวมเงินตอบแทนจำนวน 86,584 ปอนด์ที่ได้ในฐานะสมาชิกรัฐสภาด้วย)
เว็บไซต์: เว็บไซต์ทางการ
ลอร์ดชานเซลเลอร์ หรือชื่อตำแหน่งอย่างเป็นทางการว่า ลอร์ดไฮชานเซลเลอร์แห่งบริเตนใหญ่ เป็นหนึ่งในเจ้าพนักงานระดับสูงแห่งรัฐที่มีความอาวุโสสูงสุดในประเทศสกอตแลนด์และประเทศอังกฤษภายในสหราชอาณาจักร ได้รับการแต่งตั้งโดยพระมหากษัตริย์ตามคำแนะนำของนายกรัฐมนตรี ก่อนหน้าที่จะมีการตราพระราชบัญญัติสหภาพ ค.ศ. 1707 ซึ่งรวมอังกฤษและสกอตแลนด์เป็นราชอาณาจักรบริเตนใหญ่ ทั้งราชอาณาจักรอังกฤษและราชอาณาจักรสกอตแลนด์ต่างมีตำแหน่งลอร์ดชานเซลเลอร์เป็นของตนเอง ไอร์แลนด์ก็เคยมีตำแหน่งลอร์ดชานเซลเลอร์เช่นกัน จนกระทั่งยกเลิกในปี 1922
ลอร์ดชานเซลเลอร์มีศักดิ์สูงยิ่งกว่านายกรัฐมนตรี บุคคลที่มิใช่เชื้อพระวงศ์ซึ่งมีศักดิ์สูงกว่าลอร์ดชานเซลเลอร์มีเพียงผู้นำคริสตจักรอังกฤษอย่างอาร์ชบิชอปแห่งแคนเทอร์เบอรี กล่าวคือลอร์ดชานเซลเลอร์จะเป็นบุคคลแรกที่เดินตามหลังอาร์ชบิชอปแห่งแคนเทอร์เบอรี และเป็นผู้ถวายเอกสารให้แก่พระมหากษัตริย์เพื่อทรงอ่านในพิธีการสำคัญ
สมัยกลาง

ในสมัยกลาง ก่อนที่อังกฤษจะมีระบบคณะรัฐมนตรีลอร์ดชานเซลเลอร์เป็นตำแหน่งที่มีบทบาทสำคัญ ผู้ดำรงตำแหน่งนี้ส่วนมากเป็นพระสงฆ์ มีน้อยมากที่เป็นฆราวาส ตำแหน่งนี้เป็นผู้บังคับบัญชาหน่วยงานที่เรียกว่า chancery (สำนักอาลักษณ์) ทั้งยังเป็นผู้เก็บรักษามหาลัญจกรแผ่นดิน เป็นอธิการโบสถ์หลวง และเป็นที่ปรึกษาของกษัตริย์ทั้งเรื่องฝ่ายอาณาจักรและฝ่ายศาสนจักร มีสิทธิ์เข้าร่วมประชุมราชสำนัก และต่อมามีบทบาทเป็นประธานสภาขุนนาง
ด้วยเหตุที่ลอร์ดชานเซลเลอร์มีสิทธิ์เข้าประชุมราชสำนัก จึงมีบทบาทในการนำคำอุทธรณ์จากศาลสถิตยุติธรรมในคดีที่เห็นว่าได้รับผลไม่เป็นธรรมจากกฎหมาย ขึ้นถวายต่อองค์กษัตริย์ (เปลี่ยนเป็นต่อรัฐสภาหลังมีมหากฎบัตร)
หน้าที่และอำนาจ

ปัจจุบันลอร์ดชานเซลเลอร์เป็นสมาชิกของคณะรัฐมนตรีและสภาองคมนตรี มีความรับผิดชอบตรวจตราการทำงานและความเป็นอิสระขององค์กรศาล เป็นผู้เก็บรักษามหาลัญจกรแผ่นดิน เป็นผู้กำกับดูแลกิจการเรือนจำและสถานคุมประพฤติในอังกฤษและเวลส์ และเป็นผู้เสนอแต่งตั้งผู้พิพากษาในอังกฤษ เวลส์ และทั่วสหราชอาณาจักร ทั้งนี้ตั้งแต่ปี 2005 เป็นต้นมา ผู้พิพากษาศาลสูงสุด, ผู้พิพากษาศาลอุทธรณ์ และประธานแผนกคดีในศาลสูง จะได้รับโปรดเกล้าแต่งตั้งโดยพระมหากษัตริย์ตามคำแนะนำของลอร์ดชานเซลเลอร์ซึ่งรับคำปรึกษาจากคณะกรรมการแต่งตั้งตุลาการ
ในอดีตลอร์ดชานเซลเลอร์เคยเป็นประธานที่ประชุมสภาขุนนาง เป็นประธานฝ่ายตุลาการแห่งอังกฤษและเวลส์ และศาลแผนกชานเซอรีในระบบศาลสูง อย่างไรก็ตาม พระราชบัญญัติปฏิรูปรัฐธรรมนูญ ค.ศ. 2005 ได้โอนบทบาทหน้าที่เหล่านี้ให้แก่ตำแหน่ง ประธานสภาขุนนาง อธิบดีศาลสูง และประธานศาลสูง ตามลำดับแล้ว ไม่เท่านั้น กฎหมายดังกล่าวยังตัดอำนาจของลอร์ดชานเซลเลอร์ ซึ่งเดิมเคยมีสิทธิ์เลือกให้เนติบัณฑิตคนใดเป็นทนายความส่วนพระองค์ (King's Counsel) กฎหมายใหม่กำหนดให้ลอร์ดชานเซลเลอร์มีบทบาทเป็นเพียงผู้ดูแลกระบวนการคัดเลือกรายชื่อเนติบัณฑิตโดยองค์กรอิสระ และให้คำชี้แนะต่อพระมหากษัตริย์ในการเลือกแต่งตั้งทนายความส่วนพระองค์
เชิงอรรถ

↑  (อังกฤษ: Lord Chancellor คำเต็มว่า Lord High Chancellor of Great Britain) สำนักงานราชบัณฑิตยสภาบัญญัติคำแปลว่า ประธานศาลสูงสุด
↑  ตามจารีตประเพณีของอังกฤษลอร์ดชานเซลเลอร์มีศักดิ์เป็นรองจากเสวกใหญ่ (Lord High Steward) แต่ตำแหน่งดังกล่าวว่างลงตั้งแต่ปลายศตวรรษที่ 19 ส่งผลให้ลอร์ดชานเซลเลอร์กลายเป็นตำแหน่งพลเรือนที่มีศักดิ์สูงสุดในทางปฏิบัติของอังกฤษ อยู่เหนือนายกรัฐมนตรี และประธานองคมนตรี เป็นต้น
↑  ตามจารีตประเพณีของสกอตแลนด์ลอร์ดชานเซลเลอร์มีศักดิ์เป็นรองจากมหาเสวกแห่งสกอตแลนด์ (Great Steward) ซึ่งตำแหน่งมหาเสวกเป็นของรัชทายาทลำดับหนึ่ง ปัจจุบันคือเจ้าชายวิลเลียม เจ้าชายแห่งเวลส์ ในกรณีนี้ลอร์ดชานเซลเลอร์ก็ยังคงเป็นตำแหน่งพลเรือนที่มีศักดิ์สูงสุดของสกอตแลนด์
ลอร์ดชานเซลเลอร์ในชุดพิธีการ ในกระเป๋าผ้าคือมหาลัญจกรแผ่นดิน
ลอริอุสเวิลด์สปอตส์อะวอดส์ 2013

รางวัลลอริอุสเวิลด์สปอตส์อะวอดส์
ลอริอุสเวิลด์สปอตส์อะวอดส์ 2013 (อังกฤษ: 2013 Laureus World Sports Awards) เป็นรางวัลที่ให้นักกีฬาที่ทำผลงานยอดเยี่ยมในปีที่ผ่านมา โดยงานประกาศรางวัลจัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล
ผู้ที่ได้รับรางวัลและผู้เข้าชิง

| นักกีฬาชายยอดเยี่ยมแห่งปี> รายชื่อผู้ที่ได้รับรางวัล | นักกีฬาชายยอดเยี่ยมแห่งปี> ประเภทกีฬา | นักกีฬาหญิงยอดเยี่ยมแห่งปี> รายชื่อผู้ที่ได้รับรางวัล | นักกีฬาหญิงยอดเยี่ยมแห่งปี> ประเภทกีฬา |
| --- | --- | --- | --- |
|  ยูเซน โบลต์ | กรีฑา |  เจสสิกา เอนนิส | กรีฑา |
|  โม ฟาราห์ | กรีฑา |  Allyson Felix | กรีฑา |
|  เลียวเนล เมสซี | ฟุตบอล |  Lindsey Vonn | สกี |
|  ไมเคิล เฟ็ลปส์ | ว่ายน้ำ |  Missy Franklin | ว่ายน้ำ |
|  เซบัสเทียน เฟทเทิล | แข่งรถสูตรหนึ่ง |  เซเรนา วิลเลียมส์ | เทนนิส |
|  Bradley Wiggins | ปั่นจักรยาน |  Shelly-Ann Fraser-Pryce | กรีฑา |
| ทีมกีฬายอดเยี่ยมแห่งปี | ทีมกีฬายอดเยี่ยมแห่งปี | นักกีฬาที่มีพัฒนาการยอดเยี่ยมแห่งปี | นักกีฬาที่มีพัฒนาการยอดเยี่ยมแห่งปี |
| รายชื่อผู้ที่ได้รับรางวัล | ประเภทกีฬา | รายชื่อผู้ที่ได้รับรางวัล | ประเภทกีฬา |
|  กอล์ฟ ไรเดอร์ คัพ ยุโรป | กอล์ฟ |  แอนดี เมอร์เรย์ | เทนนิส |
|  China Olympic Table Tennis Team | เทเบิลเทนนิส |  กาเบรียล ดักลาส | ยิมนาสติก |
|  ไมอามี ฮีท | บาสเกตบอล |  Kirani James | กรีฑา |
|  Red Bull Formula One Team | แข่งรถสูตรหนึ่ง |  เนย์มาร์ | ฟุตบอล |
|  ฟุตบอลทีมชาติสเปน | ฟุตบอล |  Yannick Agnel | ว่ายน้ำ |
|  United States Men's Basketball Team | บาสเกตบอล |  เย่ สื่อเหวิน | ว่ายน้ำ |
| นักกีฬาคัมแบ็กยอดเยี่ยมแห่งปี | นักกีฬาคัมแบ็กยอดเยี่ยมแห่งปี | นักกีฬาพิการยอดเยี่ยมแห่งปี | นักกีฬาพิการยอดเยี่ยมแห่งปี |
| รายชื่อผู้ที่ได้รับรางวัล | ประเภทกีฬา | รายชื่อผู้ที่ได้รับรางวัล | ประเภทกีฬา |
|  เฟลิกซ์ ซานเชซ | กรีฑา |  ดาเนียล ดิอาส | ว่ายน้ำ |
|  Anna Meares | ปั่นจักรยาน |  Alan Oliveira | กรีฑา |
|  Ernie Els | กอล์ฟ |  Alex Zanardi | ปั่นจักรยาน |
|  กอล์ฟ ไรเดอร์ คัพ ยุโรป | กอล์ฟ |  Daniel Dias | ว่ายน้ำ |
|  Germany Men's Olympic Eights Team | พายเรือ |  David Weir | กรีฑา |
|  Tirunesh Dibaba | กรีฑา |  Johanna Benson | กรีฑา |
|  Tirunesh Dibaba | กรีฑา |  Patrick Anderson | บาสเกตบอล |
| นักกีฬาประสบความสำเร็จสูงสุดมากเป็นพิเศษแห่งปี | นักกีฬาประสบความสำเร็จสูงสุดมากเป็นพิเศษแห่งปี | บุคคลที่ทุ่มเทให้กับวงการกีฬาตลอดทั้งชีวิตแห่งปี | บุคคลที่ทุ่มเทให้กับวงการกีฬาตลอดทั้งชีวิตแห่งปี |
| รายชื่อผู้ที่ได้รับรางวัล | ประเภทกีฬา | รายชื่อผู้ที่ได้รับรางวัล | ประเภทกีฬา |
|  ไมเคิล เฟลป์ส | ว่ายน้ำ |  ลอร์ด เซบาสเตียน โค | ประธานจัดแข่งขันโอลิมปิกฤดูร้อน 2012 อดีตนักกรีฑา |
นักกีฬาแอ็กชัน (กีฬาทางเลือก) ยอดเยี่ยมแห่งปี
| รายชื่อผู้ที่ได้รับรางวัล | รายชื่อผู้ที่ได้รับรางวัล | ประเภทกีฬา | ประเภทกีฬา |
|  เฟลิกซ์ บอมการ์ทเนอร์ |  เฟลิกซ์ บอมการ์ทเนอร์ | การผจญภัย | การผจญภัย |
|  Jamie Bestwick |  Jamie Bestwick | ขี่จักรยานวิบากบีเอ็มเอ็กซ์ | ขี่จักรยานวิบากบีเอ็มเอ็กซ์ |
|  Joel Parkinson |  Joel Parkinson | โต้คลื่น | โต้คลื่น |
|  Julie Bresset |  Julie Bresset | ขี่จักรยานวิบาก | ขี่จักรยานวิบาก |
|  Philip Köster |  Philip Köster | วินเซิร์ฟ | วินเซิร์ฟ |
|  Stephanie Gilmore |  Stephanie Gilmore | โต้คลื่น | โต้คลื่น |
ผู้ที่ได้รับรางวัลและผู้เข้าชิง > เรียงลำดับตามสัญชาติของผู้ที่ได้รับรางวัล

| ประเทศ | ผู้ที่ได้รับรางวัล (คน) |
| --- | --- |
 สหราชอาณาจักร: 4
 จาเมกา  สหภาพยุโรป  สาธารณรัฐโดมินิกัน  บราซิล  ออสเตรีย: 1
ผู้ที่ได้รับรางวัลและผู้เข้าชิง > เรียงลำดับตามประเภทกีฬาของผู้ที่ได้รับรางวัล

| ประเภทกีฬา | ผู้ที่ได้รับรางวัล (คน) |
| --- | --- |
กรีฑา: 5
ว่ายน้ำ: 2
กอล์ฟ เทนนิส การผจญภัย: 1
ยูเซน โบลต์
เจสสิกา เอนนิส
ดาเนียล ดิอาส
ไมเคิล เฟลป์ส
แอนดี เมอร์เรย์
เฟลิกซ์ บอมการ์ทเนอร์
ลอร์ด เซบาสเตียน โค
ลอรา ลินนีย์

| ลอรา ลินนีย์ |
| --- | --- |
ลอรา ลินนีย์ ในปี 2017
สารนิเทศภูมิหลัง
ชื่อเกิด: ลอรา เลกเกตต์ ลินนีย์
เกิด:  (1964-02-05) กุมภาพันธ์ 5, 1964 (60 ปี) นครนิวยอร์ก, สหรัฐอเมริกา
คู่สมรส: เดวิด แอดกินส์ (สมรส 1995; หย่า 2000) มาร์ก ชูเออร์ (สมรส 2009)
อาชีพ: นักแสดง
ปีที่แสดง: 1992–ปัจจุบัน
ผลงานเด่น: บท ​แอบิเกล แอดัมส์ จาก John Adams บท เวนดี เบิร์ด จาก โอซาร์ก​
รางวัล
เอมมี: นักแสดงนำหญิงยอดเยี่ยม ในภาพยนตร์ทางโทรทัศน์  2001 ​Wild Iris​  นักแสดงรับเชิญหญิงยอดเยี่ยม ในละครโทรทัศน์ประเภทตลก  2004 ​Frasier นักแสดงนำหญิงยอดเยี่ยม ในละครโทรทัศน์ 2009 ​John Adams​  นักแสดงนำหญิงยอดเยี่ยม ในละครโทรทัศน์ 2013 ​The Big C:Hereafter
ลูกโลกทองคำ: นักแสดงนำหญิงยอดเยี่ยม ในมินิซีรีส์หรือภาพยนตร์ทางโทรทัศน์  2009 John Adams  นักแสดงนำหญิงยอดเยี่ยม ในละครชุดทางโทรทัศน์ประเภทเพลงหรือตลก  2013 The Big C:Hereafter
ลอรา เลกเกตต์ ลินนีย์ (อังกฤษ: Laura Leggett Linney, เกิดเมื่อวันที่ 5 กุมภาพันธ์ ค.ศ. 1964)​ เป็นนักแสดงหญิง​ชาวอเมริกัน​ มีผลงานการแสดงทั้งในภาพยนตร์, ละครโทรทัศน์​ และละครเวที​ ลินนีย์ได้รับ 4 รางวัลเอมมี, 2 รางวัลลูกโลกทองคำ, และ 1 รางวัลแซกอวอร์ด นอกจากนี้เธอยังได้รับการเสนอชื่อเข้าชิงรางวัลออสการ์ 3 ครั้งและเคยได้รับการเสนอชื่อเข้าชิงรางวัลแบฟตา 1 ครั้ง
ลอรา ลินนีย์ เริ่มต้นการเป็นนักแสดงในปี 1990 จากการแสดงละครบรอดเวย์ ที่โรงละครวิเวียน โบมอนต์ ในแมนแฮตตัน, นครนิวยอร์ก ​โดยเธอเคยได้รับการเสนอชื่อให้เข้าชิงรางวัลโทนี​ สาขานักแสดงนำหญิงยอดเยี่ยมในละครเวที 4 ครั้ง จากการแสดงนำคู่กับ เลียม นีสัน ในละครบรอดเวย์​ที่สร้างจากบทประพันธ์ของอาเทอร์ มิลเลอร์เรื่อง ​The Crucible -​ หมอผีครองเมือง​ (2002, โรงละครเวอร์จิเนีย) , ​Sight Unseen​ (2005, โรงละครบิลต์มอร์), ​Time Stands Still​ (2010, โรงละครคอร์ตเธียร์เตอร์), ​The Little Foxes​ (2017, โรงละครซามูเอล ฟรีดแมน)​ ส่วนผลงานทางแวดวงโทรทัศน์ ลินนีย์ ได้รับรางวัลไพรม์ไทม์เอมมีทั้งหมด 4 ครั้ง โดยเธอได้รับรางวัลนี้​เป็นครั้งแรกจากภาพยนตร์ทางโทรทัศน์เรื่อง ​Wild Iris​ (2001) ​ทางช่องโชว์ไทม์ และมาได้รับรางวัลนี้อีก 3 ครั้งจากซิตคอม​เรื่อง ​Frasier​ (2003–04) ทางช่องเอ็นบีซี​, มินิซีรีส์เรื่อง ​จอห์น อดัมส์​ (2008)​ ทางช่องเอชบีโอ​ และ ​The Big C:Hereafter​ (2013)​ ทางช่องโชว์ไทม์
นอกจากผลงานละครเวทีและละครโทรทัศน์แล้ว ลอรา ลินนีย์ ยังมีผลงานการแสดงภาพยนตร์ที่ประสบความสำเร็จหลายเรื่อง โดยเธอมีผลงานภาพยนตร์เรื่องแรกคือ ลอเรนโซ ออยล์ ปาฎิหาริย์สายใยรัก (1992)​ และมาเป็นที่รู้จักจากการแสดงนำคู่กับ จิม แคร์รีย์​ ใน ชีวิตมหัศจรรย์ ทรูแมน โชว์​ (1998)​ ก่อนที่เธอจะประสบความสำเร็จได้รับการเสนอชื่อให้เข้าชิงรางวัลออสการ์​ 3 ครั้ง โดยเธอได้เข้าชิงในสาขานักแสดงนำหญิงยอดเยี่ยม 2 ครั้ง​จากเรื่อง ครั้งนี้...ของพี่กับน้อง (2000) และ เดอะ ซาเวจส์ (2007) และเข้าชิงในสาขานักแสดงสมทบหญิงยอดเยี่ยม 1 ครั้ง​จากเรื่อง คินเซย์ เรื่องรักต้องเรียนรู้ (2004) ส่วนผลงานการแสดงเรื่องอื่นๆของเธอที่เป็นที่รู้จักและประสบความสำเร็จเช่น สัญชาตญาณดิบซ่อนนรก (1996), มิสติก ริเวอร์ ปมเลือดฝังแม่น้ำ, ทุกหัวใจมีรัก​ (2003)​, ครอบครัวนี้ ไม่มีปัญหา?​ (2005), พี่เลี้ยงชิดซ้ายหัวใจยุ่งชะมัด (2007),  แกร่งสุด มหาบุรุษรูสเวลท์ (2012), เชอร์ล็อก โฮล์มส์ (2015), ซัลลี่ ปาฏิหาริย์ที่แม่น้ำฮัดสัน, คืนทมิฬ (2016)​ และ ละครชุดทางโทรทัศน์ของเน็ตฟลิกซ์​เรื่อง โอซาร์ก (2017–2022)
วัยเด็กและการศึกษา

ลอรา ลินนีย์ เกิดที่ แมนแฮตตัน, นครนิวยอร์ก​ สหรัฐอเมริกา​ เป็นบุตรสาวของ โรมิวลัส ลินนีย์ ที่ 4 นักเขียนบทละคร​ชื่อดัง ผู้สืบเชื้อสายมาจาก ​โรมิวลัส ลินนีย์ อดีตทหารผ่านศึกของฝ่ายสมาพันธรัฐในสงครามกลางเมืองอเมริกา​และเป็นสมาชิกสภาผู้แทนราษฎรสหรัฐ​แห่งพรรคริพับลิกัน​ โดยแม่ของเธอ มีเรียม แอนเดอร์สัน เพิร์ซ เป็นพยาบาล​ในศูนย์วิจัยและรักษาโรคมะเร็งเอกชนที่ใหญ่และเก่าแก่ที่สุดในโลกอย่าง ​Memorial Sloan Kettering ในแมนแฮตตัน
ลินนีย์จบการศึกษาระดับมัธยมปลายที่ รร.เตรียมอุดมศึกษานอร์ทฟีลด์เมาท์เฮอร์มอน ซึ่งเป็นโรงเรียนเอกชน​ในรัฐแมสซาชูเซตส์​ จากนั้นเธอเข้าศึกษาต่อที่มหาวิทยาลัยนอร์ทเวสเทิร์นในชิคาโก ​ก่อนจะย้ายมาเรียนที่มหาวิทยาลัยบราวน์​ในรัฐโรดไอแลนด์​ จนจบการศึกษาศิลปศาสตรบัณฑิต​สาขาการแสดงในปี 1986 และได้รับศิลปดุษฎีบัณฑิตกิตติมศักดิ์ จากมหาวิทยาลัยบราวน์ในปี 2003
ผลงานภาพยนตร์

| ปี | เรื่อง | บท | หมายเหตุ |
| --- | --- | --- | --- |
| 1992 | ลอเรนโซ ออยล์ ปาฎิหาริย์สายใยรัก | คุณครู |  |
| 1993 | เดฟ พกดวงมาดัง | แรนดี |  |
| 1993 | เจ้าหมากรุก | คุณครู |  |
| 1994 | ดวงใจพ่อ…ไม่ยอมให้ใครพรากเรา | แนนซี แลมเบิร์ต นิวแลนด์ |  |
| 1995 | คองโก มฤตยูหยุดนรก | ดร.คาเรน รอสส์ |  |
| 1996 | สัญชาตญาณดิบซ่อนนรก | เจเน็ต เวนาเบิล |  |
| 1997 | แผนลับ โค่นประธานาธิบดี | เคต วิตนีย์ |  |
| 1998 | ชีวิตมหัศจรรย์ ทรูแมน โชว์ | เมอรีล เบอร์แบงค์/ฮานนา จิลล์ |  |
| 1999 | ลัช | ราเชล ฟัน ดึค |  |
| 2000 | ครั้งนี้...ของพี่กับน้อง | ซาแมนธา เพรสคอตต์ |  |
| 2000 | เดอะ เฮาส์ ออฟ เมิร์ธ | เบอร์ธา ดอร์เซต |  |
| 2000 | เมซ | คอลลี |  |
| 2002 | เดอะ ลารามี โปรเจกต์ | เชอร์รี จอห์นสัน | ภาพยนตร์ทางโทรทัศน์ช่อง เอชบีโอ |
| 2002 | ลางหลอนทูตมรณะ | เจ้าหน้าที่ คอนนี มิลส์ |  |
| 2003 | แกะรอย ปมประหาร | คอนสแตนซ์ ฮาร์ราเวย์ |  |
| 2003 | มิสติก ริเวอร์ ปมเลือดฝังแม่น้ำ | แอนนาเบธ มาร์คัม |  |
| 2003 | ทุกหัวใจมีรัก | ซาราห์ |  |
| 2004 | หนึ่งในใจคือเธอเสมอ | หลุยส์ แฮร์ริงตัน |  |
| 2004 | คินเซย์ เรื่องรักต้องเรียนรู้ | คลารา แม็คมิลเลน |  |
| 2005 | ครอบครัวนี้ ไม่มีปัญหา? | โจน เบิร์คแมน |  |
| 2005 | พลิกปมอาถรรพ์สยองโลก | เอริน บรูเนอร์ |  |
| 2006 | 2 ความฝัน มี 1 คัน ก็วิ่งถึง | ลอรา มาร์แชล |  |
| 2006 | ปมฆ่าปริศนา สายน้ำมรณะ | แคลร์ |  |
| 2006 | เดอะ ฮอตเทส สเตท | เจสซี |  |
| 2006 | ฮาสะเด็ด สะเก็ดข่าวทำเนียบ | เอเลนอร์ กรีน |  |
| 2007 | เดอะ ซาเวจส์ | เวนดี ซาเวจ |  |
| 2007 | หักเหลี่ยมอเมริกาล่าทรชน | เคต เบอร์โรส์ |  |
| 2007 | พี่เลี้ยงชิดซ้ายหัวใจยุ่งชะมัด | มิสซิส เอ็กซ์ |  |
| 2008 | The Other Man | ลิซา ไรแมน |  |
| 2009 | จุดหมายรัก ปลายทางฝัน | คาโรไลน์ กุนด์ |  |
| 2010 | Sympathy for Delicious | Nina Hogue |  |
| 2010 | มอร์นิง | ดร.กูดแมน |  |
| 2011 | วุ่นหัวใจผู้ชายหลายกิ๊ก | ไลลา |  |
| 2011 | ของขวัญจานด่วน ป่วนคริสต์มาส | คอมพิวเตอร์ นอร์ท โพล | พากย์เสียงตัวละคร |
| 2012 | แกร่งสุดมหาบุรุษรูสเวลท์  | มาร์กาเรต ซัคลีย์ |  |
| 2013 | วิกิลีกส์ เจาะปมลับเขย่าโลก | ซาราห์ ชอว์ |  |
| 2015 | เชอร์ล็อก โฮล์มส์ | คุณนาย มันโร |  |
| 2016 | จีเนียส | หลุยส์ ซอนเดอส์ |  |
| 2016 | เต่านินจา 2 จากเงาสู่ฮีโร่ | รีเบคกา วินเซนต์ |  |
| 2016 | ซัลลี่ ปาฏิหาริย์ที่แม่น้ำฮัดสัน | ลอร์เรน ซัลเลนเบอร์เกอร์ |  |
| 2016 | คืนทมิฬ | แอนน์ ซัตตัน | นักแสดงรับเชิญ |
| 2017 | เดอะ ดินเนอร์ | แคลร์ ลอห์แมน |  |
| 2020 | ฟอลลิง | ซาราห์ ปีเตอร์สัน |  |
| 2020 | ถนนทางเลือก | ริตา |  |
| TBA | The Miracle Club | Chrissie |  |
ผลงานทางโทรทัศน์

| ปี | เรื่อง | บท | หมายเหตุ |
| --- | --- | --- | --- |
| 1993 | Class of '61 | Lily Magraw | TV movie |
| 1993 | Blind Spot | Phoebe | TV movie |
| 1993 | Tales of the City | Mary Ann Singleton | Miniseries; 6 episodes |
| 1994 | ลอว์แอนด์ออร์เดอร์ ปี 5 | มาร์ธา โบเวน | ตอน: "Blue Bamboo" |
| 1998 | More Tales of the City | Mary Ann Singleton | Miniseries; 6 episodes |
| 1999 | Love Letters | Melisa Gardner Cobb | TV movie |
| 2000 | Running Mates | Lauren Hartman | TV movie |
| 2001 | Further Tales of the City | Mary Ann Singleton | Miniseries; 4 episodes |
| 2001 | Wild Iris | Iris Bravard | TV movie |
| 2002 | King of the Hill | Marlene | Voice; Episode: "Dang Ol' Love" |
| 2003–2004 | Frasier | Mindy / Charlotte | 6 episodes |
| 2006 | American Dad! | Doctor Gupta | Voice; Episode: "Roger 'n' Me" |
| 2008 | John Adams | Abigail Adams | Miniseries; 7 episodes |
| 2010–2013 | The Big C | Cathy Jamison | 40 episodes, also executive producer |
| 2016 | Inside Amy Schumer | Herself | Episode: "Brave" |
| 2017 | Red Nose Day Actually | Sarah | Television short film |
| 2017 | Last Week Tonight with John Oliver | Florence Harding | Segment: "Harding" |
2017: 
| Sink Sank Sunk | Mitzi Mills | TV movie |  |
| 2017–2022 | โอซาร์ก | เวนดี เบิร์ด | 37 ตอน |
| 2018 | โบแจ๊ค ฮอร์สแมน ปี 5 | ตัวเอง | ตอน: "หมดเวลาขี้เกียจแล้ว" |
| 2019 | Portrait Artist of the Year | Herself | Episode: "Laura Linney" |
| 2019 | หลากเรื่องในเมืองใหญ่ | แมรี แอนน์ ซิงเกิลตัน | ตัวละครหลัก; 9 ตอน |
| 2020 | เจาะประเด็น วิเคราะห์โคโรนาไวรัส | ผู้บรรยาย | ตอน: "การเร่งวิจัยหาวัคซีน" |
| 2020 | American Experience | Additional voices | Episode: "The Vote" |
ลักกีสไตรก์

| --- | --- |
ตราสินค้าลักกีสไตรก์ออกใน ค.ศ. 2013
ชนิดสินค้า: บุหรี่
ผลิตโดย: บริติชอเมริกันโทแบ็กโค เจแปนโทแบ็กโค อาร์. เจ. เรย์โนลส์โทแบ็กโคคอมปานี (ในสหรัฐอเมริกา)
เริ่มจำหน่าย: 1871
ลักกีสไตรก์ (อังกฤษ: Lucky Strike) เป็นยี่ห้อของบุหรี่สัญชาติอเมริกัน เจ้าของคือกลุ่มบริติชอเมริกันโทแบ็กโค มักเรียกว่า "ลักกีส์" ลักกีสไตรก์เคยเป็นบุหรี่ที่ขายดีที่สุดในสหรัฐอเมริกาในระหว่างยุค 1930 ปัจจุบันลักกีสไตรก์มีกลุ่มผู้สนับสนุนที่เป็น "ลัทธิ" โดยเป็นกลุ่มคนจำนวนมากที่เคยสูบลักกีสไตรก์เมื่อยังเยาว์วัยยังคงหามาสูบอยู่
ลอเรน ริดลอฟฟ์

| ลอเรน ริดลอฟฟ์ |
| --- | --- |
ริดลอฟฟ์ ในปี 2019
สารนิเทศภูมิหลัง
ชื่อเกิด: ลอเรน เตรูเอล
เกิด:  (1978-04-06) 6 เมษายน ค.ศ. 1978 (46 ปี) ชิคาโก, รัฐอิลลินอย, สหรัฐอเมริกา
ศิษย์เก่า:   California State University Northridge  '00 (BA)  Hunter College '05 (MEd) 
คู่สมรส: ดักลาส ริดลอฟฟ์ (สมรส 2006)
บุตร: 2
อาชีพ: นักแสดง
ปีที่แสดง: 2017–ปัจจุบัน
ลอเรน ริดลอฟฟ์ (อังกฤษ: Lauren Ridloff; นามสกุลเดิม เตรูเอล (อังกฤษ: Teruel; เกิด 6 เมษายน พ.ศ. 2521) เป็นนักแสดงชาวอเมริกันที่มีความพิการทางการได้ยิน เป็นที่รู้จักจากการแสดงบท "คอนนี" ในละครชุดทางโทรทัศน์เรื่อง เดอะวอล์กกิงเดด ซีซันที่ 9–11 (ค.ศ. 2018–2021) และบท "มัคคารี/เฮอร์ริเคน" ใน ฮีโร่พลังเทพเจ้า (ค.ศ. 2021) ซึ่งเป็นภาพยนตร์ลำดับที่ 26 ในจักรวาลภาพยนตร์มาร์เวล โดยเธอเริ่มมีชื่อเสียงมาจากการเป็นนักแสดงนำคู่กับ โจชัว แจ็กสัน ในละครบรอดเวย์เรื่อง Children of a Lesser God (ค.ศ. 2018) ซึ่งทำให้เธอได้รับการเสนอชื่อเข้าชิงรางวัลโทนี สาขานักแสดงนำหญิงยอดเยี่ยมจากละครเวที
วัยเด็กและการศึกษา

ลอเรน ริดลอฟฟ์ มีชื่อเดิมว่า ลอเรน เตรูเอล เกิดเมื่อวันที่ 6 เมษายน ค.ศ. 1978 ที่เมืองชิคาโก รัฐอิลลินอย สหรัฐอเมริกา พ่อของเธอ อูโก เตรูเอล เป็นชาวเม็กซิกัน ทำงานให้กับมหาวิทยาลัยอิลลินอย ชิคาโก แม่ของเธอเป็นชาวอเมริกันเชื้อสายแอฟริกา โดยช่วงแรกพ่อแม่ของเธอคิดว่าเธอเป็นเด็กที่มีพัฒนาการล่าช้าจนกระทั่งมาทราบว่าแท้จริงแล้วเธอมีความพิการทางการได้ยินมาตั้งแต่กำเนิด ทำให้ครอบครัวของเธอต้องเรียนรู้ภาษามือ เธอเข้าเรียนที่โรงเรียนคาทอลิกร่วมกับเด็กปกติและมีผลการเรียนที่ดีจนกระทั่งเธอตัดสินใจหยุดการใช้เสียงตั้งแต่อายุ 13 ปี เพราะไม่อยากให้ผู้คนตัดสินความสามารถและคุณค่าในตัวเธอจากการใช้เสียง
หลังจบจากโรงเรียนคาทอลิก เธอเข้าเรียนต่อชั้นมัธยมศึกษาที่โรงเรียนสำหรับผู้มีปัญหาทางการได้ยินในวอชิงตัน ดี.ซี. โดยได้รู้จักกับเพื่อนที่มีปัญหาเช่นเดียวกันกับตัวเธอ เธอมีความสนใจและเรียนรู้ทางด้านศิลปะ, เครื่องเซรามิก และการแสดงละคร นอกจากนี้เธอยังอยู่ในทีมเชียร์ลีดเดอร์โดยเป็นหญิงชาวอเมริกันหูหนวกคนแรกที่ได้เป็นเชียร์ลีดเดอร์ที่แข่งขันในระดับนานาชาติ
ละครตู้เพลง

มูแลงรูจ! ละครตู้เพลงที่จัดแสดงที่ สถาบันจอห์น เอฟ. เคนเนดีเพื่อศิลปะการแสดง ในกรุงวอชิงตัน ดี.ซี
ละครตู้เพลง (อังกฤษ: Jukebox musical) เป็นละครเพลงหรือภาพยนตร์เพลงที่ใช้เพลงประกอบส่วนใหญ่เป็นเพลงสมัยนิยมที่เป็นที่รู้จัก ไม่ใช่เพลงต้นฉบับสำหรับเรื่องนั้น ๆ
ละครตู้เพลงบางเรื่องใช้เพลงที่หลากหลาย ในขณะที่บางเรื่องจำกัดตัวเองอยู่แค่เพลงที่ขับร้องโดยนักร้องหรือวงดนตรีคนเดียว หรือแต่งโดยนักแต่งเพลงคนเดียว ในกรณีเช่นนี้ โครงเรื่องมักเป็นชีวประวัติ ของศิลปินหรือศิลปิน ในละครตู้เพลงเรื่องอื่น ๆ โครงเรื่องเป็นเพียงเรื่องสมมติเท่านั้น สำหรับละครเพลงเกี่ยวกับนักดนตรีหรือการแสดงดนตรี บางเพลงอาจเป็นเพลงที่ตายตัว ซึ่งหมายความว่าเป็นการแสดงในโลกของละครหรือภาพยนตร์ ผลงานที่เกี่ยวกับดนตรีทั้งหมดล้วนเป็นเพลงที่ตายตัว เช่น ภาพยนตร์ชีวประวัติเกี่ยวกับนักร้องที่บางครั้งแสดงเพลงของตน โดยทั่วไปไม่ถือเป็นละครตู้เพลง
วิพิธทัศนาที่ไม่มีโครงเรื่องมักจะไม่อธิบายว่าเป็นละครตู้เพลง แม้ว่าการแสดงที่ไม่มีการวางแผนซึ่งมีองค์ประกอบการเต้นรำบางครั้งก็เป็นเช่นนั้น
แหล่งข้อมูลอื่น

แมนเดลบัม, เคน. "ดูตัวอย่าง '05-'06: ละครตู้เพลง" 27 กรกฎาคม 2005
กระแสละครตู้เพลง
โปงลาง

โปงลาง 
ดนตรีพื้นเมืองอีสานถือว่าจังหวะสำคัญมาก เครื่องดนตรีประเภทตีใช้ดำเนินทำนองอย่างเดียวคือ โปงลาง โปงลางมีวิวัฒนาการมาจากระฆังแขวนคอสัตว์เพื่อให้เกิดเสียงโปงลางที่ใช้บรรเลงอยู่ในภาคอีสานมี 2 ชนิด คือ โปงลางไม้และโปงลางเหล็ก
โปงลาง
ภาพที่แสดงคือ โปงลางไม้ซึ่งประกอบด้วยลูกโปงลางประมาณสิบสองลูกเรียงตามลำดับเสียงสูง ต่ำ ใช้เชือกร้อยเป็นแผงระนาด แต่โปงลางไม่ใช้รางเพราะเห็นว่าเสียงดังอยู่แล้ว แต่นำมาแขวนกับที่แขวน ซึ่งยึดส่วนปลายกับส่วนโคนให้แผงโปงลางทำมุมกับพื้น 45 องศา ไม้ตีโปงลางทำด้วยแก่นไม้มีหัวงอนคล้ายค้อนสำหรับผู้บรรเลงใช้ตีดำเนินทำนอง 1 คู่ และอีก 1 คู่สำหรับผู้ช่วยใช้เคาะทำให้เกิดเสียงประสานและจังหวะตามลักษณะของดนตรีพื้นเมืองอีสานที่มีเสียงประสานรำ
ผู้พัฒนา

นายเปลื้อง ฉายรัศมี ศิลปินแห่งชาติสาขาศิลปะการแสดง (ดนตรีพื้นบ้าน) ประจำปี พ.ศ. 2529 ชาวจังหวัดกาฬสินธุ์ได้ทำการพัฒนาโปงลางจนมีลักษณะเช่นในปัจจุบัน โดยได้พัฒนาโปงลางขึ้นจากเกราะลอ ซึ่งใช้เคาะส่งสัญญาณในท้องนา
พระมหากรุณาธิคุณ

เมื่อวันที่ 26 กุมภาพันธ์ พ.ศ. 2533 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินมาทรงโปงลางที่วิทยาลัยนาฏศิลปกาฬสินธุ์ จังหวัดกาฬสินธุ์ ซึ่งสร้างความปลื้มปิติแก่พสกนิกรชาวกาฬสินธุ์เป็นอย่างมากที่ได้มีโอกาสเฝ้าชมบารมี ขณะที่ทรงโปงลางอันเป็นสัญลักษณ์ของชาวกาฬสินธุ์
ลายเดี่ยว

ลายกาเต้นก้อน (ครูเปลื้อง ฉายรัศมี เป็นผู้แต่ง)
ลายลายนกไซบินข้ามทุ่ง
ลายสุดสะแนน (ทางสร้อย)
วิธีทำ

โปงลาง นิยมทำจากไม้มะหาด หรือไม้หมากเหลื้อม เพราะเป็นไม้ที่มีความอยู่ตัวมากกว่าไม้อื่น ๆ วิธีการทำเอาไม้ที่แห้งแล้ว มาถากเหลาให้ได้ขนาดลดหลั่นกันตามเสียง ที่ต้องการในระบบ 5 เสียง โปงลาง 1 ชุดจะมีจำนวนประมาณ 12 ลูก ใช้เชือกร้อยรวมกันเป็นผืน เวลาตีต้องนำปลายเชือกด้านหนึ่งไปผูกแขวนไว้กับเสาในลักษณะห้อยลงมา ส่วนปลายเชือกด้านล่างจะผูกไว้กับหลัก หรือเอวของผู้ตี วิธีการเทียบเสียง โปงลาง ทำโดยการเหลาไม้ให้ได้ขนาด และเสียงตามต้องการ ยิ่งเหลาให้ไม้เล็กลงเท่าใดเสียงก็จะยิ่งสูงขึ้น
ในสมัยอดีตโปงลางนั้นมีด้วยกัน 5 เสียง คือ โด เร มี ซอล ลา แต่ในปัจจุบัน ได้มีการพัฒนาโดย นาย เปลื้อง ฉายรัศมี โปงลาง ที่ได้มาตรฐานจะต้องมี 6 เสียง 13 ลูก คือ โด เร มี ฟา ซอล ลา (ต่อมามีเสียง ที ด้วย) ซึ่งแตกต่างจากระนาด ซึ่งมีเจ็ดเสียง และมีการปรับแต่งเทียบเสียงด้วยการใช้ ตะกั่วผสมขี้ผึ้ง ถ่วงใต้ผืนระนาด เพื่อให้ได้ระดับเสียงตามที่ต้องการ